**DisplayPort** (DP) on digitaalinen näyttölaitteiden liitäntästandardi joka määrittelee liittimen, kaapelin ja tiedonsiirron laitteiden välillä. Se on tarkoitettu käytettäväksi tietokoneen ja digitaalisen näyttölaitteen tai kotiteatterijärjestelmän kanssa. Sen kautta voidaan siirtää sekä kuvaa että ääntä. Sen kilpailijoita ovat HDMI sekä vanhemmat vain kuvaa siirtävät liitäntätyypit VGA ja tietokonenäytöissä käytettävä DVI. DisplayPort on lisenssimaksuton standardi, jonka on kehittänyt Video Electronic Standards Association (VESA). Standardiin sisältyy kahden erilaisen kopiosuojausmenetelmän tuki. Standardin mukainen maksimiresoluutio on 16K.

DisplayPort käyttää pakettipohjaista protokollaa kuten eräät muut tiedonvälityksen standardit kuten Ethernet, PCI Express, USB ja SATA.

Versiot
-------

### 1.0 ja 1.1

Ensimmäinen versio, 1.0 hyväksyttiin VESAssa 3. toukokuuta, 2006. ja versio 1.1a hyväksyttiin 2. huhtikuuta 2007.

DisplayPort 1.0 mahdollistaa tiedonsiirtonopeudet aina 8.64 Gbit/s 2-metrisessä kaapelissa. DisplayPort 1.1 mahdollistaa myös muut mediat, kuten valokuidun, mahdollistaen paljon pidemmän kaapeliyhteyden signaalin huononematta, vaikkakaan vaihtoehdot eivät ole standardoituja. Se sisältää myös HDCPn sisällönsuojauksen DPCP (DisplayPort Content Protection) lisäksi.

### 1.2

DisplayPort versio 1.2 hyväksyttiin 22. joulukuuta 2009. Tärkein parannus oli kaistanleveyden kasvaminen, 17.28 Gbit/s High Bit Rate 2 (HBR2) toimintatilassa, joka mahdollisti paremman tarkkuuden (resoluution), suuremman virkistystaajuuden sekä lisää syvyyttä (bittejä) väreihin. Muihin parannuksiin kuului tuki usealle itsenäiselle videovirralle (ketjutettava liitäntä useammalle näytölle), laitetuki stereoskooppiselle 3D-kuvalle, kasvanut äänikanavan (AUX) kaistanleveys (1 Mbit/s ==>> 720 Mbit/s), lisää väriavaruuksia (xvYCC, scRGB ja Adobe RGB 1998) sekä yleinen aikakoodaus (Global Time Code - GTC, alle 1 µs audio/video synkronointi). Myös Applen kehittämä, kannettaviin koneisiin ja muihin pieniin laitteisiin suunniteltu, Mini DisplayPort -liitin on yhteensopiva uuden standardin kanssa.

### 1.2a

DisplayPort versiossa 1.2a voi lisäominaisuutena olla VESAn *Adaptive Sync*. AMDn *FreeSync* hyödyntää DisplayPortin ominaisuuksia; FreeSync esiteltiin CES 2014 messuilla ja on myöhemmin ehdotettu VESAlle standardoitavaksi "muuttuva virkistystaajuus" ominaisuutena DisplayPort-standardiin.

### 1.3

DisplayPortin versio 1.3 julkaistiin 15. syyskuuta 2014. Tämä standardi kasvattaa tiedonsiirtokapasiteetin 32.4 Gbit/s (HBR2: 4\* 5,4 Gbit/s ==>> HBR3: 4\* 8,1 Gbit/s), kättelyiden vaatima kaistanleveys poistettuna 25,92 Gbit/s. Tämä kaistanleveys mahdollistaa 5K-näytöt (5120×2880 px) RGB -moodissa, ja UHD 8K television 7680×4320 (16:9, 33.18 megapikseliä) käyttäen 4:2:0 näytteistystä. Kaistanleveys mahdollistaa myös kaksi 4K-tietokonenäyttöä (3840×2160 kuvapistettä) 60 Hz virkistystaajuudella, 24-bit RGB-moodissa käyttäen "Coordinated Video" -ajoitusta, 4K stereo 3D-näytön, tai yhdistelmän 4K-näyttö ja USB 3.0 kuten on mahdollista DockPort-liitännässä. Uusi standardi mahdollistaa HDMI 2.0 yhteensopivan toimintamuodon HDCP 2.2 sisällön suojauksella. Se tukee myös VESAn näyttötietovirran pakkausta, joka käyttää visuaalisesti häviötöntä pienen latenssin algoritmia kasvattaakseen resoluutiota ja värisyvyyttä sekä vähentääkseen tehonkulutusta.

### 1.4 ja 1.4a

Embedded DisplayPort (eDP) 1.4 julkaistiin vuoden 2013 helmikuussa. Sen tarkkuus on 8K, eli 7680x4320 pikseliä, joka on sekä pysty- että vaakatasossa neljä kertaa täysteräväpiirtoa tarkempi.

VESA hyväksyi parannellun eDP 1.4a version 9. tammikuuta 2015. Päivitys tuo mukanaan paremman tiedostonsiirtonopeuden ja suuremman värisyvyyden sekä nopeamman virkistystaajuuden. Mukana on myös VESAn kehittämä Display Stream Compression (DSC) standardin versio 1.1.

### 2.0

Displayport 2.0 julkaistiin kesäkuussa 2019.

### mDP

mDP connector
mini Display Port

Multi Stream Transport
----------------------

Multi Stream Transport (MST) on menetelmä kytkeä useita näyttöjä joko ketjuttamalla (engl. *daisy chain*) tai keskittimen (engl. *hub*) avulla yhteen tietokoneen ulostuloporttiin. MST on lisätty ensimmäisenä DisplayPort 1.2:ssa.
Ketjuttamalla tietokone kytketään monitoriin A joka kytketään monitoriin B ja niin edelleen, jolloin näyttöresoluution ja kuvataajuuden vaatima kaista on rajoittava tekijä näyttöjen määrälle. Keskittimellä rajoittava tekijä on näytönohjaimen kaistanleveys.

Lähteet
-------

1. ↑  AfterDawn.com: DisplayPort
2. ↑  DisplayPort Technical Overview (PDF) *vesa.org*. Viitattu 2.9.2022. (englanniksi)
3. ↑  New DisplayPort(TM) Interface Standard for PCs, Monitors, TV Displays and Projectors Released by the Video Electronics Standards Association  3 May 2006. vesa.org.  Arkistoitu 14 helmikuu 2009. Viitattu 13 marraskuu 2014.
4. ↑  DisplayPort: The new video interconnect standard  30 July 2007. geek.com.  Arkistoitu 16 lokakuu 2012. Viitattu 21 July 2011.
5. ↑  Thomas Ricker: DisplayPort to support HDCP, too  3.1.2007. Engadget. Viitattu 22.12.2007.
6. ↑  Video Electronics Standards Association (VESA) Endorses Alternative to Copper Cables  17.4.2007. Luxtera Inc.. Viitattu 19.1.2010.
7. ↑  DisplayPort Technical Overview  January 10, 2011. VESA.org. Viitattu 23 January 2012.
8. ↑  Tony Smith, "DisplayPort revision to get mini connector, stereo 3D" (Arkistoitu – Internet Archive), *The Register*, 13 January 2009
9. ↑  WinHEC 2008 GRA-583: Display Technologies  6.11.2008. Microsoft.  Arkistoitu 27.12.2008. Viitattu 13.11.2014.
10. ↑  "DisplayPort Developer Conference Presentations Posted". Vesa.
11. ↑  VESA® Adds ‘Adaptive-Sync’ to Popular DisplayPort™ Video Standard
12. ↑  AMD Demonstrates "FreeSync", Free G-Sync Alternative, at CES 2014
13. ↑  AMD 'FreeSync': proposition pour le DP 1.2a
14. ↑  VESA Releases DisplayPort™ 1.3 Standard
15. ↑  Display Stream Compression  24.1.2013. VESA.  Arkistoitu 19.3.2016. Viitattu 13.11.2014.
16. ↑  8K-näyttöjen tuki saapuu läppäreille
17. ↑  VESA Publishes Embedded DisplayPort (eDP) Standard Version 1.4a (englanniksi)
18. ↑  How to Choose a DisplayPort Cable, and Not Get a Bad One! *DisplayPort*.  25.4.2013. Viitattu 12.2.2019. (englanniksi)
19. 1 2 3 4  DisplayPort Multi-Stream Transport (MST) Explained *tripplite.com*. Viitattu 8.10.2022. (englanniksi)